**210212**

**Розарио Ривера**

***«Бұдан кейін Иса халықтың бәріне арнап мынаны айтты:***

***— Маған еріп шәкіртім болғысы келген әркім өз еркі бойынша өмір сүруін қойсын, әрі айқышын арқалаған кісідей азапты өлімге күн сайын дайын болып Менің жолыммен жүрсін!»***

***(Лұқа 9:23)***

Розарио Ривера өмірінің көп бөлігін революционер ретінде өткізді. Ол, Перудің астанасында - Лима қаласында дүниеге келген. Розарио өзінің басынан кешкен кедейлік пен аштыққа ыза болып өсті. Біртіндеп бұл наразылық анасына, мұғалімдерге және осы дүние жүйесіне деген жеккөрушілікке ұласты. Он үш жасында ол мектепті тастап, Маркс пен Ленинді байыпты оқыды. Он сегіз жасында ол белсенді революционер және Коммунистік партияның мүшесі болды.

Кубада ол әйгілі революционер Че Геварамен кездесіп, оның көмекшісі болды. Ол қайтыс болғаннан кейін, ол осы әлемдегі әділетсіздікке енді екі есе көбірек ыза болып, Перуге оралды. Сол кезде Латын Америкасында, тағы бір революционер - Луис Палау келген еді. Алайда, Палау революционердің басқа түрі болды. Ол марксизм идеясының қолдаушысы емес, ол Көктегі Әкеміздің қызметшісі болды.

1971 жылы желтоқсанда Розарио, Палаудың мәсіхшілер радио бағдарламасында уағыз айтқынын естіп, оған қатты ашуланды. Қатты ашуланғаны соншалықты, оны өлтіремін деп шешім қабылдады. Палау, бұқалар сайысы аренасында уағыз айтып тұрған кезде, Розарио ол жерге тапаншамен, оны өлтірмекші болып келеді. Палау, осы оқиға туралы кейінірек айта отырып: «Мен сол сәтте адам өмірін улайтын бес у туралы айтып жатқан едім - кісі өлтіру, ұрлық, өтірік, екіжүзділік және жеккөрушілік. Мен айтқан әр күнә Розариоға қатты әсер етті, өйткені ол солардың бәрін жасаған еді. Бұл оның мені өлтіру туралы шешімін күшейтті». – деді.